《友人郑锵客久不归却寄》
元代·陈钧

远游欣抚一张琴，曲尽宁无百感侵。白发倚闾慈母泪，华笺择句故人心。

幽寻不必题凡鸟，卧病犹能赋上林。明日柴关谁复扫，莫教天外叹秋深。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。